**PASKAIDROJUMA RAKSTS
Madonas novada pašvaldības 2021. gada 2. jūlija saistošajiem noteikumiem Nr.1 "Par Madonas novada pašvaldības saistošo noteikumu publicēšanas vietu"**

|  |  |
| --- | --- |
| Paskaidrojuma raksta sadaļa | Informācija |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17.punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Saskaņā ar likuma “Par pašvaldībām” 45.panta piekto daļu saistošos noteikumus un to paskaidrojuma rakstu publicē oficiālajā izdevumā "Latvijas Vēstnesis" vai vietējā laikrakstā, vai bezmaksas izdevumā. Novada dome pieņem saistošos noteikumus, kuros nosaka saistošo noteikumu publicēšanas vietu. Saskaņā ar 24.11.2021.likumu "Grozījumi Oficiālo publikāciju un tiesiskās informācijas likumā" (stājās spēkā 01.01.2021.) pašvaldībām publikācijas oficiālajā izdevumā "Latvijas Vēstnesis", tajā skaitā arī par pašvaldības saistošo noteikumu un to paskaidrojumu rakstu publicēšanu, ir bezmaksas.  |
| 2. Īss projekta satura izklāsts | Ar saistošajiem noteikumiem Madonas novada pašvaldības dome nosaka saistošo noteikumu publicēšanas vietu - oficiālo izdevumu "Latvijas Vēstnesis" (vestnesis.lv), lai veicinātu informācijas pieejamību un sistematizāciju. |
| 3. Informācija par plānoto projekta ietekmi uz pašvaldības budžetu | Nav attiecināms. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Ar saistošajiem noteikumiem jaunas funkcijas iestādēm un amatpersonām netiek uzliktas un esošās funkcijas pēc būtības netiek paplašinātas.  |
| 6. Informācija par konsultācijām ar privātpersonām | Nav attiecināms. |

 Domes priekšsēdētājs A.Lungevičs